Déryné műelemzés

A Déryné, Kalmár László rendezésében, a szakma iránti szenvedély, alázat és elkötelezettség példaértékű megtestesítője, amely a film alapértékrendje, s ezért ajánlható az ifjú színművészettel foglalkozó lelkes tanoncok számára megtekintés céljából. Mindemellett megismerhető a magyar színháztörténet alapjai, a színművészek magánéleti fortélyai, továbbá közvetlen az 1848-49 forradalom és szabadságharc előtti időszak is megjelenik, ami ma már történelem.

A történet során ellehetetlenülni látszott az első magyar állandó színház létrehozása, a bécsi cenzúra és a magas adózás miatt, ebből adódóan a különböző társulatok tagjai a nemes cél, a magyar nyelv és kultúra, színjátszás alapján történő terjesztésének és formálásának fenntartása érdekében, a legsúlyosabb nélkülözés árán is kötelességüknek tartották a tanulságos, reményt keltő történetek előadását magyarul, a magyar polgároknak, akik csillogó szemekkel várták az újabb és újabb produkciókat, szép lassan hű közönséggé alakulva. Ezáltal a korabeli színészek amíg el nem érték a Pesti Magyar Színház létrejöttét, addig fontos eszközünk volt a vándorlás az ország minden pontjára, hogy a magyar nyelv és kultúra minden emberhez eljusson. Ezen álláspont és cselekménysorozatok összessége a film kifinomult érzékenységgel jeleníti meg, amely könnyen katartikus élményt válthat ki a nézőből.

A film többször is felteszi azt a kérdést, miszerint Déryné vonzereje páratlan adottságai és példátlan értékrendjén, világszemléletén kívül miből származik, mi az a tényező, ami miatt még a rosszhiszemű osztrák rivalizálók és előítéletes kételkedők is elismerik. A befogadó megállapíthatja, hogy a dolog titka a lélekkel való játszás, melyet Tolnay Klára, a XX. század magyar színjátszás nagyasszonya, kitűnően reprezentál a vásznon keresztül Déryné lélektana révén, feltehetőleg azért, mert a Tolnay Klára a valódi életben is ezzel az odaadással rendelkezett, mely élettel tölti meg a megformálandó karaktert. Valamint érdemes még megemlíteni Déry Istvánt, akit Szabó Sándor színművész testesít meg, aki a filmben egy negatívabb festésű karakter, mert az érhető tényezők miatti színházból való kiábrándulást képviseli.

Összeségében egy értékes alkotás, amely tartalmazza a szakmai orientáltságból fakadó általam/általunk preferált ideológiát.